ผู้ร่วมก่อตั้ง Facebook มีใครบ้าง ?
รู้หรือไม่ว่า Facebook ไม่ได้มีแค่ Mark Zuckerberg ที่เป็นผู้ก่อตั้ง แต่มีเพื่อนอีก 4 คน ที่มีส่วนร่วมเช่นกัน แล้วพวกเขาเป็นใครกันบ้าง  วันนี้ลงทุนแมนจะเล่าให้ฟัง
21 พ.ค. 2561

ผู้ร่วมก่อตั้ง Facebook มีใครบ้าง ? / โดย ลงทุนแมน
รู้หรือไม่ว่า Facebook ไม่ได้มีแค่
Mark Zuckerberg ที่เป็นผู้ก่อตั้ง
แต่มีเพื่อนอีก 4 คน ที่มีส่วนร่วมเช่นกัน
แล้วพวกเขาเป็นใครกันบ้าง
วันนี้ลงทุนแมนจะเล่าให้ฟัง
รู้ไหมว่า Facebook เริ่มแรกนั้นชื่อว่า 
 เริ่มต้นเป็นที่รู้จักเมื่อวันที่ 4 กุมภาพันธ์ ปี 2004 หรือเมื่อ 14 ปีที่แล้ว โดยผู้ใช้กลุ่มแรก คือนักศึกษามหาวิทยาลัย Harvard ที่ Mark Zuckerberg เรียนอยู่นั่นเอง
ผู้ก่อตั้ง Facebook ไม่ได้มีแค่ Mark Zuckerberg เท่านั้น แต่ยังมีเพื่อนของเขาอีก 4 คน
คนแรกคือ Dustin Moskovitz ตอนนี้อายุ 33 ปี
Moskovitz เป็นหนึ่งในเพื่อนร่วมห้องของ Mark Zuckerberg ที่มหาวิทยาลัย Harvard เขาเรียนในคณะเศรษฐศาสตร์
คนนี้เป็นคนที่ถือว่าร่วมทุกข์ร่วมสุขกับ Zuckerberg ตั้งแต่สมัยเริ่มต้นเลย
เพราะ Moskovitz ตัดสินใจลาออกจากมหาวิทยาลัย Harvard พร้อมกับ Zuckerberg เพื่อออกไปสร้าง Facebook อย่างเต็มตัวที่รัฐแคลิฟอร์เนีย
เขาได้ตำแหน่ง Chief Technology Officer (CTO) คนแรกของ Facebook ซึ่งได้ช่วยเรื่องโครงสร้างเว็บไซต์ รวมถึงกลยุทธ์ และการพัฒนาในโทรศัพท์มือถือ
ต่อมาปี 2008 เขาก็ได้ลาออกจาก Facebook และไปก่อตั้งบริษัทของตนเองที่มีชื่อว่า Asana
ที่น่าสนใจคือ ปัจจุบัน Moskovitz ถือหุ้น Facebook อยู่ 48 ล้านหุ้น คิดเป็นมูลค่าประมาณ 270,043 ล้านบาท
ด้วยมูลค่ามากขนาดนี้ก็เพียงพอที่จะทำให้ Moskovitz เทียบชั้นเศรษฐีอันดับต้นๆ ของประเทศไทย
ต่อมาคนที่ 2 คือ Eduardo Saverin ตอนนี้อายุ 36 ปี
Saverin เป็นเพื่อนรุ่นพี่ของ Zuckerberg ตอนอยู่ที่ Harvard เขาได้ร่วมก่อตั้ง Facebook ในฐานะ Chief Financial Officer และ Business Manager
ในปี 2011 เขาได้ตัดสินใจสละสัญชาติอเมริกา และเปลี่ยนไปใช้สัญชาติสิงคโปร์แทน
ข่าวบางแห่งได้กล่าวว่าเพื่อเลี่ยงภาษี เพราะชาวสหรัฐต้องเสียภาษีจากกำไรของการขายหุ้น แต่ชาวสิงคโปร์ไม่ต้องเสีย
ข้อมูลที่น่าสนใจคือ นาย Saverin เคยมีเรื่องขัดแย้งกับ Zuckerberg จนทำให้เกิดการฟ้องศาล และเขาก็โดนไล่ออกจากบริษัท Facebook
อย่างไรก็ตาม ปัจจุบัน Saverin ถือหุ้น Facebook มากกว่านาย Moskovitz เสียอีก โดยถืออยู่ 53.26 ล้านหุ้น คิดเป็นมูลค่าประมาณ 300,287 ล้านบาท
ผู้ร่วมก่อตั้ง Facebook คนต่อมา คือ Andrew McCollum ตอนนี้อายุ 34 ปี
McCollum เป็นอีกคนที่ร่วมก่อตั้ง Facebook แต่เป็นการร่วมงานแค่ช่วงสั้นๆ ตั้งแต่ กุมภาพันธ์ ปี 2004 จนถึงกันยายน ปี 2006
หลังจากนั้นเขาก็กลับไปเรียนต่อจนจบคณะวิทยาศาสตร์คอมพิวเตอร์ที่มหาวิทยาลัย Harvard
ปัจจุบัน McCollum เป็น CEO ของบริษัท Philo
ไม่มีข้อมูลระบุว่า McCollum ถือหุ้น Facebook จำนวนกี่หุ้น
คนสุดท้าย คือ Chris Hughes ตอนนี้อายุ 34 ปี
Hughes เป็นเพื่อนร่วมห้องอีกคนของ Zuckerberg ที่น่าสนใจคือเขาเรียนในวิชา วรรณกรรม และประวัติศาสตร์
เขาเป็นคนเสนอให้ Facebook ขยายฐานผู้ใช้ไปยังมหาวิทยาลัยอื่น ซึ่งเป็นจุดที่ทำให้เป็นที่รู้จักไปทั่วโลก
Hughes ได้เดินทางไปที่รัฐแคลิฟอร์เนียพร้อมกับ Zuckerberg และ Moskovitz ในช่วงปิดเทอม แต่พอเปิดเทอมเขาก็ตัดสินใจกลับมาเรียนต่อจนจบการศึกษา และหลังจากเรียนจบเขาก็ได้ร่วมงานกับ Facebook อีกครั้ง ก่อนจะออกจากบริษัทไปในปี 2007
Hughes ได้หุ้น IPO ของ Facebook ไป 1 % ถ้าเทียบเป็นปัจจุบันจะมีมูลค่าประมาณ 164,175 ล้านบาท
แล้วนาย Mark Zuckerberg ถือหุ้น Facebook มากเท่าไร ?
สำหรับนาย Mark Zuckerberg ที่เรารู้จักกันดี ตอนนี้เขาถือหุ้น Facebook เป็นจำนวน 450.38 ล้านหุ้นและมีมูลค่าประมาณ 2.54 ล้านล้านบาท
เรื่องนี้บอกอะไรกับเรา
ถึงแม้ตอนนี้ Facebook จะประสบความสำเร็จอย่างมหาศาล โดยที่ไม่จำเป็นต้องมี 4 คนนี้ในบริษัทแล้ว
แต่ก็ปฏิเสธไม่ได้ว่าพวกเขานี่แหละที่เป็นส่วนสำคัญที่ทำให้เกิดบริษัทนี้ขึ้นมา
เพราะถ้า Zuckerberg ทำคนเดียว Facebook ก็อาจจะไม่เป็นอย่างตอนนี้
การเริ่มต้นทำธุรกิจอะไรสักอย่าง บางทีพาร์ทเนอร์ก็สำคัญ
คนนึงเก่งเรื่องวิชาการ อีกคนนึงเก่งเรื่องการเงิน อีกคนนึงเก่งเรื่องการตลาด
พาร์ทเนอร์ไม่จำเป็นต้องเรียนจบด้านเดียวกับเราแต่อาจเป็นคนที่ช่วยเติมเต็มในสิ่งที่เราขาด
ถ้าเราคิดอยากเริ่มทำอะไรสักอย่าง แล้วไม่รู้จะเริ่มยังไง
ลองมองคนรอบตัวเรา
เขาคนนั้นอาจจะมาเติมเต็มให้เรา เหมือนผู้ร่วมก่อตั้ง Facebook ก็เป็นได้..
----------------------
<ad> อยากเริ่มก่อตั้งธุรกิจ แต่เจอดอกเบี้ยบัตรเครดิตและสินเชื่อส่วนบุคคลแสนแพง
รวมหนี้และลดดอกเบี้ยลง เริ่มต้น 5.5% ด้วยบ้านหรือคอนโดของคุณ
บริการฟรีจาก Refinn ช่วยคุณหาธนาคารที่เหมาะสมได้ คลิกที่นี่ 
----------------------
Reference
-
-
-
-
-
-
[6268].